**Պիեռ Աբրահամ** (ֆր.՝ Pierre Abraham, իսկական անունը` Պիեռ Բլոկ, ֆր.՝ Pierre Bloch մարտի 1, 1892(1892-03-01), Փարիզի 8-րդ շրջան, Փարիզ - մայիսի 20, 1974(1974-05-20), Փարիզի 4-րդ շրջան, Փարիզի շրջան), ֆրանսիացի գրող, գրականագետ և լրագրող, հասարակական գործիչ։ Եղել է Դիմադրության շարժման մասնակից, Ֆրանսիայի կոմունիստական կուսակցության անդամ։ Գրող Ժան-Ռիշար Բլոկի փոքր եղբայրն է։

Կենսագրություն
--------------

Պիեռ Աբրահամը վիետնամական պատվիրակության հետ Եվրոպայի գրասենյակում
Ծնվել է 1892 թվականի մարտի 1-ին, Փարիզի 8-րդ շրջանում, ինժեներ Ռիշար Բլոկի ընտանիքում։ Ինքը նույնպես սովորել է ինժեների մասնագիտությունը (ավարտել է Պոլիտեխնիկական դպրոց)։ Առաջին համաշխարհային պատերազմի ժամանակ ծառայել է օդուժում։ 1927 թվականից աշխատել է որպես պրոֆեսիոնալ լրագրող, որոշ ժամանակ` որպես դերասան։ 1933-1965 թվականներին Ֆրանսիական հանրագիտարանի (ֆր.՝ Encyclopédie française) տպագրության ժամանակ ղեկավարել է գրականությանն ու արվեստին նվիրված հատորների աշխատանքը։ Երկրորդ համաշխարհային պատերազմի ժամանակ մասնակցել է Դիմադրության շարժմանը, օդուժի գնդապետի կոչումով մասնակցել է Նիսի ազատագրմանը, որտեղ կոմունիստ քաղաքապետ Ժան Մեդեսենի ընտրությամբ 1947 թվականին դարձել է քաղաքային խորհրդական և զբաղեցրել է այդ պաշտոնը մինչև 1959 թվականը։ 1949 թվականից մինչև իր կյանքի վերջը եղել է «Եվրոպա» գրական ամսագրի գլխավոր խմբագիրը, որը հիմնադրվել է 1923 թվականին Ռոմեն Ռոլանի կողմից։ Մինչև 1960 թվականը համագործակցել է «Ֆրանսիական նամակներ» հրատարակչության հետ։ Մահացել է 1974 թվականի մայիսի 20-ին Փարիզի 4-րդ շրջանում։

Ստեղծագործություն
-----------------

Պիեռ Աբրահամը Բալզակի (1929) և Մարսել Պրուստի (1929) ստեղծագործությունների մասին մատենագրությունների հեղինակ է, որոնք ջերմորեն են ընդունվել քննադատության կողմից։ Նաև գրել է թատերագիտական աշխատություններ։ 1951 թվականին լույս է տեսել նրա առաջին և միակ` «Ամուր եղեք» վեպը, որը դարձել է հեղինակի` հակաիմպերիալիստական գաղափարների համախոհ լինելու արտացոլումը և պատմում է Նիսի աշխատավորների` խաղաղության համար և կառավարության «ատլանտյան» ագրեսիվ քաղաքականության դեմ պայքարի մասին։ Ֆրանսերեն թարգամանել է Բերտոլդ Բրեխտի և գերմանական գրականության այլ ստեղծագործություններ։

Աշխատանքներ
-----------

* «Բալզակ» (ֆր.` Balzac, 1929)
* «Կերպարներ» (ֆր.` Figures, 1929)
* «Պրուստ» (ֆր.` Proust, 1930)
* «Մարդիկ Բալզակի մոտ» (ֆր.` Créatures chez Balzac, 1930)
* «Թատրոնի ֆիզիկա» (ֆր.` Le physique au théâtre, 1933)
* «Մեկ կերպար, երկու դեմք» (ֆր.` Une figure, deux visages, 1934)
* «Երեք եղբայր», ինքնակենսագրություն (ֆր.` Les trois frères, 1971)
* «Ֆրեյդ» (ֆր. Freud, 1974)

Ծանոթագրություններ
------------------

1. 1 2 3 4 5 6 7 8 9  Fichier des personnes décédées
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  Le Maitron (ֆր.) — 1964.
4. 1 2  Encyclopædia Universalis
5. 1 2  «Краткая литературная энциклопедия»

Գականություն
------------

* Gamarra P. Le premier roman de Pierre A. «Europe», 1951, №67—68. (ֆր.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Universalis |
|  |
| 

|  Չափորոշչային վերահսկողություն |
| --- |
|  |
| BNF: 11885563t · GND: 12490310X · ICCU: CFIV009782 · ISNI: 0000000109084552 · LCCN: nr96041885 · NKC: jn20000600016 · NLA: 35883784 · NTA: 068546955 · NUKAT: n97021731 · SUDOC: 026647834 · VIAF: 63999898 · WorldCat VIAF: 63999898 |

 |

 |